b'\n_START_ARTICLE_\nConfer\xc3\xa8ncia de l\'oce\xc3\xa0 \xc3\x80rtic\n_START_SECTION_\nControv\xc3\xa8rsia\n_START_PARAGRAPH_\nLa inclusi\xc3\xb3 de determinats membres del Consell \xc3\x80rtic, mentre que se n\'exclo\xc3\xafa d\'altres (pobles ind\xc3\xadgenes, Finl\xc3\xa0ndia, Isl\xc3\xa0ndia o Su\xc3\xa8cia) caus\xc3\xa0 controv\xc3\xa8rsia. Volent defensar la decisi\xc3\xb3 danesa d\'excloure determinats membres del consell, Thomas Winkler, cap del Departament de Dret Internacional dan\xc3\xa8s, declar\xc3\xa0: "Aquesta trobada a Ilulissat no \xc3\xa9s un competidor per al Consell \xc3\x80rtic. Els temes que debatrem seran temes que s\xc3\xb3n responsabilitat dels cinc estats costaners de l\'oce\xc3\xa0 \xc3\x80rtic". _NEWLINE_La reacci\xc3\xb3 d\'Aqqaluk Lynge, un pol\xc3\xadtic groenland\xc3\xa8s i expresident de la Confer\xc3\xa8ncia Esquimal Circumpolar, al\xc2\xb7ludia al fet que els pobles ind\xc3\xadgenes de l\'\xc3\x80rtic estaven sent "marginats": "Els esquimals tenen la seua pr\xc3\xb2pia definici\xc3\xb3 de sobirania".'